CELEX: 62020TN0457
Language: el
Date: 2020-07-13 00:00:00
Title: Υπόθεση T-457/20: Προσφυγή της 13ης Ιουλίου 2020 — VeriGraft κατά EASME

7.9.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/47
            
         
      Προσφυγή της 13ης Ιουλίου 2020 — VeriGraft κατά EASME
      (Υπόθεση T-457/20)
      (2020/C 297/62)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: VeriGraft AB (Γκέτεμποργκ, Σουηδία) (εκπρόσωποι: P. Hansson και M. Persson, δικηγόροι)
      
         Καθού: Εκτελεστικός Οργανισμός για τις Μικρομεσαίες Επιχειρήσεις
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει το ένταλμα είσπραξης που εξέδωσε ο EASME σχετικά με δαπάνες συνολικού ποσού 258 588,80 ευρώ·
               
            
                  —
               
               
                  να κρίνει ότι είναι επιλέξιμες οι δαπάνες συνολικού ποσού 258 588,80 ευρώ τις οποίες απέρριψε (εν λόγω ή εν μέρει) ο EASME·
               
            
                  —
               
               
                  να ακυρώσει το χρεωστικό σημείωμα ποσού 106 928,74 ευρώ που εξέδωσε ο EASME· και
               
            
                  —
               
               
                  να καταδικάσει τον EASME στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει τρεις λόγους.
      
                  1.
               
               
                  Με τον πρώτο λόγο προβάλλεται ότι το ένταλμα είσπραξης εκδόθηκε κατά προσβολή του δικαιώματος χρηστής διοίκησης:
                  
                              —
                           
                           
                              από το ένταλμα είσπραξης, συμπεριλαμβανομένων και των παραρτημάτων του, δεν είναι δυνατόν να γίνει αντιληπτό ποιες ακριβώς δαπάνες απέρριψε ο EASME και τους λόγους της απόρριψής τους. Επομένως, συντρέχει προσβολή του δικαιώματος χρηστής διοίκησης που κατοχυρώνεται στο άρθρο 41 του Χάρτη των Θεμελιωδών Δικαιωμάτων και, συγκεκριμένα, παράβαση της υποχρέωσης αιτιολόγησης.
                           
                        
            
                  2.
               
               
                  Με τον δεύτερο λόγο προβάλλεται ότι με βάση τη συμφωνία επιχορήγησης οι απορριφθείσες δαπάνες είναι επιλέξιμες:
                  
                              —
                           
                           
                              οι απορριφθείσες δαπάνες είναι σε κάθε περίπτωση επιλέξιμες βάσει των όρων της συμφωνίας επιχορήγησης που συνήφθη μεταξύ της VERIGRAFT και του EASME, δεδομένου ότι γινόταν μνεία τους στην συμφωνία επιχορήγησης και περιελήφθησαν στις περιοδικές εκθέσεις τις οποίες ενέκρινε ο EASME.
                           
                        
            
                  3.
               
               
                  Με τον τρίτο λόγο προβάλλεται ότι το χρεωστικό σημείωμα είναι σε κάθε περίπτωση άκυρο δεδομένου ότι οι απορριφθείσες δαπάνες της VERIGRAFT είναι επιλέξιμες βάσει της συμφωνίας επιχορήγησης:
                  
                              —
                           
                           
                              η VERIGRAFT υποβλήθηκε σε δαπάνες οι οποίες υπερβαίνουν το ποσό που επιδιώκει να ανακτήσει ο EASME με το ένταλμα εισπράξεως και το χρεωστικό σημείωμα είναι σε κάθε περίπτωση άκυρο και για αυτόν τον λόγο.